গল্পের শুরুতে দেখা যায় তানু একজন মানসিকভাবে সমস্যাগ্রস্ত শিশু যে কিনা লিঙ্গ পরিচিতি-সংক্রান্ত সমস্যায়ও ভুগছে। একজন কন্যাশিশু হিসেবে জন্ম নিয়েও সে অনুভব করে যে, সে একটা ভুল দেহে আটকা পড়ে গেছে। তানুর পরিবার ছিল রক্ষণশীল, একটা শিশুর বৃদ্ধির জন্য যে শুধু খাবার, পোশাক আর মাথার ওপর ছাদ যথেষ্ট নয়, তা তারা বুঝে উঠতে পারে না। তানুর মানসিক অবস্থা আর তার চাহিদা নিয়ে তাদের কোনো মাথাব্যথা ছিল না। যে কারণে তানুর কথা কেউ শুনত না, শুনতে চাইত না, শুনলেও বুঝতে পারত না, কিংবা ভুল বুঝত। যার ফলে তানু সম্মুখীন হয় সমস্যাযুক্ত বয়োসন্ধির, আর প্রাপ্তবয়স্ক হওয়ার পর হয়ে ওঠে বেপরোয়া। হাই স্কুলে থাকতে এবং বড় হওয়ার পর ওর ব্যবহার আর কর্মকা হয়ে ওঠে লক্ষ্যভ্রষ্ট আর অনৈতিক। তানু বিভিন্ন মেয়ের সঙ্গে সম্পর্কে জড়িয়ে পড়ে, যা ছিল মূলত আবেগবর্জিত, নৈতিকতা আর বিশ্বস্ততাবিহীন। বিভিন্ন রকমের, বিভিন্ন বয়সের নারী তানুর জীবনে আসে, যাদের সবার সঙ্গে সে বিশ্বাস ভঙ্গ করে। তানু সবচেয়ে বেশি পথ হারিয়ে ফেলে যখন ওর সঙ্গে পরিচয় হয় নিল্ফেম্ফাম্যানিয়াক নাতাসার। যে হালকা সুতোটা দিয়ে তানু পরিবারের সঙ্গে কোনো রকমে যুক্ত ছিল, সেটাও ছিঁড়ে যায় যখন বয়সে অনেক বড় এই নারী ওর জীবনে আসে। তানুর সমান্তরালে লেখিকা একই সঙ্গে কিছু কুকুর আর কুকুর শাবকের গল্পও তুলে ধরেছেন। একদিকে পাঠক যখন তানুর কাহিনী পড়ে বিষণ্ণ আর সহানুভূতি অনুভব করবেন, তখন একটা অ্যানিমেল শেল্টার দ্বারা উদ্ধারকৃত কুকুরগুলোর কাহিনী আপনার অশান্ত মনকে করে তুলবে শান্ত। গল্পে প্রাণীগুলোর মধ্যে যে আবেগ, তা অনন্য আর বহুস্তরের। বরুনো আর তার গোল্ডেন ল্যাব শাবকের মধ্যে কথোপকথন খুবই হৃদয়গ্রাহী। যে আবেগ এই প্রাণীগুলো মানুষের জন্য অনুভব করে, তা অমূল্য। আনুগত্য হলো কুকুরের জন্মগত বৈশিষ্ট্য, যা মানুষের মধ্যে নেই। মানুষকে তা অনেকটা পানি ও সার দিয়ে গড়ে তুলতে হয়, যা আমরা তানুর ক্ষেত্রে গল্পে দেখতে পাই। কুকুর মানুষ নয়, কিন্তু লেখিকার মতে তারা হলো সবচেয়ে দরদি, সবচেয়ে সহানুভূতিশীল প্রাণী যাদের থেকে আমরা মানুষদের ভুলে যাওয়া 'মানবিক' ব্যাপারগুলো নতুন করে আবার শিখতে হবে।